stanford-oval/wikipedia huggingface dataset:
רונאלד קומאן
קריירה > קריירת אימון > נבחרת הולנד

ב-6 בפברואר 2018 קומאן מונה למאמן נבחרת הולנד. קומאן רשם הצלחה עם נבחרת הולנד: הנבחרת עלתה לגמר טורניר ליגת האומות, שם הפסידה לפורטוגל - ובטורניר מוקדמות יורו 2020, נבחרת הולנד סיימה במקום השני בבית והעפילה לטורניר היורו.
קריירה > קריירת אימון > ברצלונה

ב-19 באוגוסט 2020 מונה קומאן למאמן ברצלונה, בה שיחק במשך שש עונות, במקומו של קיקה סטיין שפוטר. בעקבות זאת, עזב קומאן את תפקידו כמאמן נבחרת הולנד בכדורגל. ב-28 באוקטובר 2021, לאחר הפסד ליגה 0–1 לראיו ואיקאנו, פוטר קומאן מתפקידו. עם זאת, קיבל מברצלונה פיצוי בגובה 10 מיליון יורו על פיטוריו.
קריירה > קריירת אימון > נבחרת הולנד

ב-6 באפריל 2022, לאחר שמאמן הנבחרת לואי ואן חאל הודיע כי הוא סובל מסרטן הערמונית, הודיעה התאחדות הכדורגל ההולנדית כי קומאן ימונה למאמן הנבחרת לאחר מונדיאל 2022. ב-23 בינואר 2023 נכנס רשמית לתפקיד.
חיים אישיים

הוא נשוי ואב לשלושה. אחיו של קומאן, ארווין, שימש כמאמן בית"ר ירושלים.
במאי 2020 הוחש לבית חולים באמסטרדם לאחר שחש ברע ועבר אירוע לב. הוא עבר צינתור בליבו ושוחרר מכית החולים לאחר יומיים.
תארים > תארים כשחקן

אליפות ליגת העל ההולנדית: 1984/1985
הגביע ההולנדי: 1985/1986
אליפות ליגת העל ההולנדית (3): 1986/1987, 1987/1988, 1988/1989
הגביע ההולנדי: 1987/1988, 1988/1989
ליגת האלופות: 1987/1988
ליגת העל הספרדית (4): 1990/1991, 1991/1992, 1992/1993, 1993/1994
הגביע הספרדי: 1989/1990
הסופר קאפ הספרדי: 1991, 1992, 1994
ליגת האלופות: 1991/1992
הסופר קאפ האירופי: 1992
גביע אירופה לנבחרות במדי נבחרת הולנד ביורו 1988
כדורגלן השנה ההולנדי: 1987, 1988
מלך השערים של ליגת האלופות: 1993/1994
כדורגלן היובל של אופ"א: מס' 26
תארים > תארים כמאמן

ליגת העל ההולנדית: 2001/2002, 2003/2004
הגביע ההולנדי: 2001/2002
גביע יוהאן קרויף: 2002/2003
הגביע הפורטוגלי: 2005/2006
ליגת העל ההולנדית: 2006/2007
הגביע הספרדי: 2007/2008
גביע יוהאן קרויף: 2009
גביע המלך: 2021
מקום שני בליגת האומות: 2018/2019
מאמן החודש בפרמייר ליג (3): ספטמבר 2014, ינואר 2015, ינואר 2016
הפיגוע המשולב בניו אורלינס

| חלק מטרור בארצות הברית |
| --- | --- |

צומת הרחובות קאנאל ובורבון בו בוצע פיגוע הדריסה
 תאריך:  1 בינואר 2025
 מקום:  רחוב בורבון, ניו אורלינס, ארצות הברית ארצות הברית
 קואורדינטות:  29°57′22″N 90°04′04″W﻿ / ﻿29.956111111111°N 90.067888888889°W﻿ / 29.956111111111; -90.067888888889
 סוג:  פיגוע דריסה ופיגוע ירי
 נשק:  פורד F-150 לייטנינג, רובה בסגנון AR-15, אקדח
 הרוגים:  14
 פצועים:  57
 מבצע:  המדינה האסלאמית המדינה האסלאמית
 מספר מפגעים:  1
 מפגעים הרוגים:  1
 he
 
הפיגוע המשולב בניו אורלינס התרחש ב-1 בינואר 2025, בסביבות השעה 3:15 לפנות בוקר (זמן מקומי) כאשר מחבל, אשר זוהה על ידי ה-FBI כשאמסוד-דין ג'באר, אמריקאי שהתאסלם, תושב יוסטון שבטקסס, נסע במהירות בטנדר שכור לתוך קהל אנשים גדול ברחוב בורבון וברחוב קאנאל שבמרכז ניו אורלינס שבמדינת לואיזיאנה שבארצות הברית. לאחר שהוא התנגש בבימה מתרוממת ניידת, הנהג יצא מהטנדר והחל לירות באמצעות נשק חם לעבר שוטרים שהיו במקום. במהלך חילופי היריות השוטרים הצליחו לנטרל את המחבל. לפי עדות שני שוטרים, המחבל נשא רובה סער. לפחות חמישה עשר בני אדם נהרגו ו-36 נפצעו בפיגוע. המתקפה התרחשה במהלך חגיגות השנה החדשה בעיר, אשר הייתה אמורה לארח את משחק הפוטבול "Sugar Bowl" מאוחר יותר באותו היום. דגל של ארגון הטרור המדינה האסלאמית (דאעש) נמצא בטנדר של המחבל.
רקע

לפני תקופת החגים סוכנויות אכיפת החוק והמודיעין הפדרליות הזהירו את סוכנויות המשטרה המקומיות מפני פיגועי דריסה פוטנציאליים, אשר הפכו נפוצות בעולם המערבי בשנים הקודמות לאחר שהמדינה האיסלאמית החלה לקדם את הביצוע של מתקפות טרור מהסוג הזה. בתזכיר משנת 2017 הממשל של ניו אורלינס גם ציין שישנו סיכון לפיגוע טרור רב נפגעים ברובע הצרפתי, השכונה בה התרחש הפיגוע הזה.
אנשי ממשל אמריקאים היו מודאגים מהפוטנציאל למתקפות טרור של מחבלים בודדים ומהמאמצים של סניף ח'וראסאן של המדינה האסלאמית לגייס חברים חדשים באמצעות הפצת תעמולה באינטרנט והקצנה של אנשים מסוימים.
חגיגות השנה החדשה בניו אורלינס כללו מסיבות ברחוב בורבון ותהלוכה שהתקיימה במסגרת משחק הפוטבול "Sugar Bowl" – אחד מאירועי הספורט הגדולים ביותר בניו אורלינס – אשר היה אמור להתקיים בליל 1 בינואר באצטדיון סיזרס סופרדום. רשויות אכיפת החוק הגבירו את האבטחה לקראת האירועים הללו, ואף השתמשו לשם כך ברחפנים באזור הרובע הצרפתי.
הפיגוע

המחבל אשר הגיע למרכז ניו אורלינס בטנדר נסע סביב מחסום משטרתי שהוקם במטרה להגן על הקהל שחגג ברחוב בורבון. בהמשך הוא החל לדרוס אנשים מרובים לאורך הרחובות קאנאל וקונטי. על אף שלאורך הרחובות הללו הוצבו במקור מחסומים מיוחדים שנועדו לעצור פיגועי דריסה מהסוג הזה, אותם המחסומים הוסרו באופן זמני לצורך עבודות התיקון שבוצעו לקראת משחק הפוטבול "Sugar Bowl". לטענת מפקדת משטרת ניו אורלינס אן קירקפטריק החשוד "ניסה לדרוס כמה שיותר אנשים". לאחר שהוא התנגש בבימה מתרוממת ניידת הוא יצא מהטנדר והחל לירות באנשים באמצעות כלי נשק. שוטרי משטרת ניו אורלינס השיבו באש לעבר המחבל. שני שוטרים נפצעו בקרב היריות. עדים וגורמי אכיפת החוק בזירת הפיגוע ציינו שהנהג ירה באנשים באמצעות רובה סער ושהיה לו גם אקדח. לטענת העדים בזירת הפיגוע המחבל היה מצויד היטב בציוד צבאי. השוטרים הצליחו להרוג את המחבל בקרב היריות.
את הטנדר הלבן מסוג פורד F-150 לייטנינג בו השתמש המחבל בפיגוע הוא שכר באמצעות אפליקציית שיתוף המכוניות Turo(אנ'). הטנדר היה בבעלות של אדם מיוסטון. לאחר הפיגוע התגלה בטנדר דגל של ארגון הטרור המדינה האסלאמית.
בפיגוע נרצחו 15 בני אדם. לפחות 35 אנשים נוספים נפצעו בפיגוע, חלקם באורח אנוש. משרד החוץ הישראלי ציין ששני אזרחים ישראלים נפצעו בפיגוע.
מיד לאחר הפיגוע צוותי החירום לקחו 30 מהפצועים לחמישה בתי חולים באזור, בעוד שפצועים אחרים פנו לטיפול בבית החולים בכוחות עצמם. מפקדת משטרת ניו אורלינס אן קירקפטריק ציינה שרוב הקורבנות בפיגוע היו תושבים מקומיים.
חשודים

ה-FBI ציין שנהג הטנדר אשר ביצע את פיגוע הדריסה הוא שאמסוד-דין בהאר ג'באר, אזרח אמריקאי בן 42 שנולד וגדל בטקסס, והתאסלם בגיל צעיר. הוא התגורר ביוסטון בתקופה שלפני הפיגוע, ובעבר תושב העיר בומונט. ג'באר שירת בצבא האמריקני במשך 10 שנים כמומחה למשאבי אנוש וטכנולוגיית מידע ובין היתר שירת באפגניסטן ב-2009 במהלך מלחמת אפגניסטן. בין השנים 2015 עד 2017 הוא למד באוניברסיטת מדינת ג'ורג'יה. בשנת 2002 הוא נעצר בגין גנבה ובשנת 2005 הוא נעצר משום שנהג בזמן שלילת רישיון. ג'באר התגרש פעמיים, ובעקבות זאת חווה קשיים כלכליים. היו לו שתי בנות, בנות 20 ו-15 בזמן ביצוע הפיגוע. בעלה של אחת מגרושותיו של ג'באר ציין שג'באר היה לא יציב בחודשים שלפני הפיגוע.
לטענת אלתיאה דאנקן, חוקרת בכירה ב-FBI, החוקרים סבורים שג'באר לא פעל לבדו. משטרת ניו אורלינס בחנה סרטון אבטחה במיקום הפיגוע, בו ניתן להבחין במספר אנשים המניחים מטעני חבלה מאולתרים בזירה לפני ביצוע הפיגוע.
חקירת הפיגוע

ה-FBI מוביל את החקירה של הפיגוע. החוקרים מצאו שני מטעני צינור בתוך צידניות ברחוב בורבון, מספר רחובות ממקום הפיגוע. מטעני הצינור היו מחוברים למשדר אלחוטי להפעלה מרחוק, אשר התגלה בטנדר ששימש את המחבל. ה-FBI ציין גם שמטעני חבלה התגלו במיקום אחר ברובע הצרפתי, והרשויות בודקות אם מטענים אלו הוצבו על ידי אנשים אחרים.
שריפה פרצה ביום בו בוצע הפיגוע ב-Airbnb בשכונת סנט רוק, בה לטענת החוקרים המפגע שהה.
ראו גם

הטבח באקיהברה – פיגוע דריסה דומה שבוצע באזור השופינג המרכזי אקיהברה שבטוקיו ב-2008
פיגוע הדריסה בניס – פיגוע דריסה דומה שבוצע בחגיגות יום הבסטיליה בעיר החוף הצרפתית ניס ב-2016
פיגוע הדריסה בניו יורק (2017) – פיגוע דריסה דומה שבוצע במנהטן תחתית שבניו יורק ב-2017
פיגוע הדריסה בווקשה – פיגוע דריסה דומה שבוצע במצעד חג המולד בעיר ווקשה שבוויסקונסין ב-2021
פיגוע הדריסה במגדבורג – פיגוע דריסה דומה שבוצע בשוק חג המולד בעיר מגדבורג שבגרמניה ב-2024
חובב ורדי

| --- | --- |
אין תמונה חופשית
 השתייכות:   צבא הגנה לישראל
 דרגה:    אלוף-משנה
 תפקידים בשירות
  מפקד גדוד 75   מפקד גדוד 198   מפקד חטיבה 8   סגן מפקד עוצבת אדום  ראש מחלקת תו"ל בחטיבת התורה וההדרכה
 פעולות ומבצעים
   מבצע צוק איתן
חובב ורדי הוא קצין צה"ל בדרגת אלוף-משנה במילואים המשרת כראש מחלקת תורת לחימה בחטיבת התורה וההדרכה באמ"ץ.
ביוגרפיה

התגייס לצה"ל ועבר קורס מפקדי טנקים וקורס קציני שריון. שימש מפקד מחלקה ומפקד פלוגה. ב-2009 מונה למפקד גדוד 75 בחטיבה 7. ב-2011 מונה למפקד גדוד 198 בחטיבה 460. ב-2014 מונה למפקד חטיבה 8 בדרגת אלוף-משנה. לאחר מכן מונה לסגן מפקד עוצבת אדום. בהמשך מונה לראש מחלקת תורת לחימה בחטיבת התורה וההדרכה באמ"ץ.
עמור אביטבול

| --- | --- |
 לידה:  1782 צפרו, מרוקו 
 פטירה:  1854 (בגיל 72 בערך) צפרו
 מקום פעילות:  צפרו
 תקופת הפעילות:  ?–1854 
 תחומי עיסוק:  מסחר, שירה ורבנות
 
הרב עמור אביטבול (ה'תקמ"ב, 1782– ה'תרי"ד 1854) היה אב בית דין ומרבני צפרו שבמרוקו, ומשורר במאה התשע עשרה.
ביוגרפיה

נולד בשנת 1782 (ה'תקמ"ב) בצפרו שבמרוקו לרב שלמה בן הרב מימון אביטבול, ששימש כדיין וכגזבר העניים של הקהילה היהודית בעיר.
בחודש טבת 1798 (ה'תקנ"ח) נישא לדונא אלבאז, ומאז עסק לפרנסתו במסחר ובשותפות בעסקאות שונות.
ברבות השנים מונה על ידי רבו רבי יהודה אלבז לכהן כאב בית הדין וכרבה של צפרו, וקיים קשר מכתבים עם הרבנים יצחק בן וואליד, יוסף בירדוגו, ועמרם אלבאז.
נודע בהכנסת האורחים שלו בביתו בצפרו, והרב יעקב אבוחצירא נהג לשהות בביתו כשהיה מגיע לעיר וכן להתכתב עמו רבות בהלכה.
הרב אביטבול כתב במהלך חייו שירים ופיוטים רבים, שחלקם עדיין לא ראו אור. חלק מהם מושרים בשבתות ובחגים בקרב יוצאי מרוקו.
הרב אביטבול הלך לעולמו לאחר מחלה ב-1854 (ראש חודש טבת ה'תרי"ד) והשאיר אחריו ספרייה ענפה בבית מדרשו שבחצר הקצבים במלאח.
נכדיו הידועים היו הרבנים אהרון אפריאט, מתתיה בן זכרי ושלום אזולאי. תלמידו היה הרב רפאל משה אלבאז.
חיבוריו

מנחת העומר – שו"ת ונימוקים על מנהגי בדיקת הריאה, יצא לאור לאחר פטירתו על ידי הרב דוד עובדיה בג'רבה, תוניס, תש"י, ופעם נוספת על ידי מכון אור המערב בירושלים, תשע"ח
עומר התנופה – פירושים וביאורים על התנ"ך ומדרשי חז"ל, הודפס לאחר פטירתו בירושלים בשנת תשנ"ב על ידי מכון ישמח לב
עומר מן – פירושים וחידושים על התורה, הודפס בתוך הספר מנחת העומר, ובנפרד בשנת תש"י בירושלים על ידי מכון ישמח לב
עת הזמיר - איגרות ומליצות
שורות העומר – חידושים על הש"ס וביאורים על אגדות חז"ל, שחיבר בגיל 20
שירת העומר – שירים ופיוטים
ביטלג'וס ביטלג'וס

| --- | --- |

כרזת הסרט הרשמית
 מבוסס על:  דמויות מאת מייקל מקדואל ו-וורן סקארן
 בימוי:  טים ברטון 
 הופק בידי:  בראד פיט
 תסריט:  אלפרד גוף ומיילס מילר
 שחקנים ראשיים:  מייקל קיטון וינונה ריידר קתרין אוהרה ג'סטין ת'רו מוניקה בלוצ'י ג'נה אורטגה וילם דפו
 מוזיקה:  דני אלפמן 
 צילום:  האריס זמברלוקוס 
 מדינה:  ארצות הברית ארצות הברית
 חברת הפקה:  Plan B Entertainment Tim Burton Productions The Geffen Company
 חברה מפיצה:  אולפני האחים וורנר
 הקרנת בכורה:  28 באוגוסט 2024 (פסטיבל הסרטים של ונציה) ישראל 5 בספטמבר 2024 ארצות הברית 6 בספטמבר 2024
 משך הקרנה:  104 דקות
 שפת הסרט:  אנגלית 
 סוגה:  סרט דרמה, סרט קומדיה, קומדיה שחורה, סרט פנטזיה, קומדיית אימה 
 תקציב:  100 מיליון דולר
 הכנסות:  374.1 מיליון דולר (23 בספטמבר 2024)
 סרט קודם:  "ביטלג'וס" (1988)
 www.beetlejuicemovie.net
 דף הסרט ב־IMDb
 
ביטלג'וס ביטלג'וס (באנגלית: Beetlejuice Beetlejuice) הוא סרט קומדיית אימה (אנ') אמריקאי, שבוים על ידי טים ברטון על פי תסריט מאת אלפרד גוף ומיילס מילר, המהווה המשך לאירועי הסרט "ביטלג'וס" משנת 1988. הסרט הופק על ידי חברת ההפקה "Plan B Entertainment" ואולפני האחים וורנר, ומככבים בו מייקל קיטון, וינונה ריידר וקתרין אוהרה, ששבים לגלם את דמויותיהם מהסרט הראשון, לצד ג'סטין ת'רו, מוניקה בלוצ'י, ג'נה אורטגה ווילם דפו.
בכורת הסרט התקיימה בפתיחת פסטיבל הסרטים של ונציה ה-81 שהתקיימה ב-28 באוגוסט 2024. הסרט עלה לאקרנים בישראל ב-5 בספטמבר 2024, ולאקרנים בארצות הברית ב-6 בספטמבר 2024, וזכה בעיקר לביקורות חיוביות מצד המבקרים.
עלילה

36 שנים לאחר אירועי הסרט הראשון, לידיה דיץ, שעדיין רדופה על ידי רוחו של ביטלג'וס, מנחה כעת תוכנית אירוח על-טבעית בשם "בית הרפאים", שעל הפקתה אחראי בן-זוגה הנוכחי, רורי.
לאחר שלקחה הפסקה מצילומי קטע עבור התוכנית בעקבות חיזיונות נשנים על ביטלג'וס בין הצופים בקהל, מתוודעת לידיה באמצעות דיליה, אמה החורגת, על מותו של אביה, צ'ארלס. בדרך לווינטר ריבר עבור טקס ההלוויה, אוספים לידיה, דיליה ורורי את בתה המנוכרת של לידיה, אסטריד, מהפנימייה. מתברר שאביה של אסטריד, ריצ'רד, ולידיה התגרשו שנתיים לפני היעלמותו בדרום אמריקה. לאחר ההלוויה, רורי מציע ללידיה נישואים, להם היא נענית באילוץ, מה שגורם לאסטריד לברוח ולפגוש את ג'רמי, שמזמין אותה לבלות עמו לפני החתונה בליל כל הקדושים. אסטריד מגלה שג'רמי הוא רוח רפאים שזקוק לעזרתה על מנת לשוב לעולם החיים, ומסכימה לסייע לו כשהוא מגלה לה שהיא תוכל להתאחד עם אביה המנוח, והשניים נכנסים לחיים-שלאחר-המוות לאחר שהיא מדקלמת לחש מתוך "ספר העזר לנפטר הטרי". לאחר שגילתה את עברו של ג'רמי כרוצח הוריו, לידיה מבינה את תוכניתו של ג'רמי וקוראת בעל כורחה לביטלג'וס בבקשה לסייע לה להציל את אסטריד. ביטלג'וס מסכים בתנאי שלידיה תינשא לו, מה שיאפשר לו לשוב לעולם החיים ולהימלט מגרושתו, דלורס, שצדה אותו; ולידיה מסכימה לכך באי-רצון.
ביטלג'וס ולידיה מגיעים אל תחנת הרכבת שלאחר-המוות בניסיון למנוע מאסטריד לעלות על "רכבת הנשמות", המעבירה נשמות אל העולם הבא. במקביל, מבינה אסטריד שהיא רומתה על ידי ג'רמי וכי על ידי דקלום הלחש, נתנה לו את מקומה בעולם החיים; ובעודה מלווה לרציף, היא מבחינה כי אחד מפקידי התחנה הוא ריצ'רד. לידיה מצילה את אסטריד, אך כשהן נמלטות דרך יציאת החירום, הן מגיעות לאחד מירחי שבתאי ונתקלות בעקלתון, אך ניצלות על ידי ריצ'רד, שמלווה אותם בחזרה לווינטר ריבר. כשג'רמי מנסה לעבור לעולם החיים, הוא נעצר על ידי ביטלג'וס ונשלח לגיהנום. לאחר מכן, מתגייס ביטלג'וס לעזרתה של דיליה לשוב לעולם החיים לאחר שקיפדה בטעות את חייה בהכשת נחשי אפעות.
לידיה ואסטריד מגיעות לכנסייה המקומית, שם רורי ממתין לבואן. עם דיליה לצידו, ביטלג'וס מתפרץ לטקס החתונה ומזריק לרורי סרום אמת, הגורם לו להתוודות על כוונתו להינשא ללידיה עבור כספה; לזעמה של לידיה. בזמן ביטלג'וס מתכונן להינשא ללידיה, דלורס הזועמת מגיעה לכנסייה במטרה לבצע את נקמתה. באמצעות ספר העזר, אסטריד משחררת עקלתון בתוך הכנסייה, אותו ביטלג'וס מתמרן לאכול את דלורס ורורי. טקס החתונה מסוכל כאשר אסטריד חושפת כי ביטלג'וס הפר את חוקי ספר העזר ואת החוזה שלו ומאפשרת ללידיה להביא לגירושו חזרה אל עולם המתים. לאחר מכן, לידיה ואסטריד מביעות את אהבתן לדיליה בעת פרידתה לאחר שהן מבינות שהיא מתה. על הרציף לרכבת הנשמות, דיליה מתאחדת עם שרידיו של צ'ארלס לפני שהשניים עולים על הרכבת.
פרק זמן מה לאחר מכן, מתגלה כי לידיה החליטה לסיים את תוכנית האירוח שלה ולבלות את שאר זמנה עם אסטריד. לרוע המזל, מתגלה כי לידיה עדיין סובלת מפוסט-טראומה וסיוטים על ביטלג'וס, שכן באחד מסיוטיה השתיים מבקרות בטירה של דרקולה, שם אסטריד מתאהבת באחד העובדים המקומיים, ולאד, ולבסוף נישאת לו, אך בהמשך מתגלה כי היא נושאת את בנו של ביטלג'וס.
צוות השחקנים

מייקל קיטון – ביטלג'וס, רוח רפאים ו"מגרש חיים" שמעוניין לשאת את לידיה לאישה בכל מחיר. גם קיטון וגם הבמאי טים ברטון בחרו לשמור על הדמות כלא-תקינה-פוליטית כפי שהייתה בסרט המקורי בשל אהבתם לתכונת אופי זו, ומכיוון שברטון סבר שדמותו של ביטלג'וס היא דמות שאינה מסוגלת להתפכח או להתפתח.
וינונה ריידר – לידיה דיץ, מתבגרת גותית לשעבר שכמעט אולצה להינשא לביטלג'וס בשנת 1988, ובהווה אמה של אסטריד ומארחת תוכנית האירוח העל-טבעית "בית הרפאים". מתוך מחשבה על מהותה של דמותה כפי שהייתה בסרט הראשון, ריידר ציינה כי מעולם לא חשבה שדמותה תהפוך לאם לנערה מתבגרת, אלא לרווקה מזדקנת הממשיכה להתגורר בביתם של הזוג מייטלנד.
קתרין אוהרה – דיליה דיץ, אמה החורגת של לידיה, סבתה החורגת של אסטריד ואלמנתו של צ'ארלס דיץ, העוסקת כעת באירוח תערוכות אמנות אמיתיות ברובע הסוהו בלונדון.
ג'סטין ת'רו – רורי, בן-זוגה הנוכחי של לידיה ומפיק טלוויזיה נכלולי המעוניין להתעשר על חשבונה. דמותו של רורי קיבלה השראה מדמותו של אוטו, מעצב הפנים וידידה הקרוב של דיליה שגילם גלן שדיקס בסרט המקורי; והתסריטאים אלפרד גוף ומיילס מילר כתבו אותו כדמות שכולם ירצו לראות מתבזה כמו אוטו ונהנה מהרעיון להציג את לידיה במערכת יחסים תלותית מוזרה ששקופה לעיני כולם, כולל לעיני עצמה, גם גוף וגם מילר רצו שקהל הצופים ירצה להבין מדוע רורי נמצא עם לידיה ושהוא "שמוק", אבל גם שעליהם למצוא את אנושיותו של רורי מבלי להפוך אותו ל"שק חבטות" בלבד. ברגע שת'רו לוהק ונפגש עם גוף ומילר דרך הזום, הוא סיפק לשניים רעיונות ששולבו בעלילת הסרט.
מוניקה בלוצ'י – דלורס לה-ורג', אשתו לשעבר של ביטלג'וס ומכשפה מוצצת-נשמות שהרעילה את ביטלג'וס במהלך שנות המגפה השחורה לפני שקצץ אותה בגרזן כנקמה.
ג'נה אורטגה – אסטריד דיץ, בתה המתבגרת של לידיה ונכדתה החורגת של דיליה
וילם דפו – וולף ג'קסון, בלש רפאים ושחקן כושל שהיה כוכב בי מוביז בחייו.
ארתור קונטי – ג'רמי פרייז'ר, רוחו של נער מתבגר ההופך למושא אהבתה של אסטריד, מבלי לדעת כי הוא למעשה מנצל אותה.
ברן גורמן – האב דמיאן, כומר מקומי המתגורר בווינטר ריבר.
איימי נוטל – ג'יין באטרפילד הבת, סוכנת נדל"ן מקומית ובתה של ג'יין באטרפילד האם מהסרט הראשון, שגולמה בסרט הקודם על ידי רייצ'ל מיטלמן.
סנטיאגו קבררה – ריצ'רד, אביה של אסטריד ובעלה לשעבר של לידיה, שגופתו נעלמה במהלך טיול בדרום אמריקה
דני דה ויטו – איש תחזוקה שהתאבד בשתיית ורנית.
פיליפה קייטס – ולאד, צעיר טרנסילבני העובד בטירה של דרקולה.
ניק קלינגטון – בוב, רוח "זומבית" בעלת ראש מכווץ העובד עבור ביטלג'וס.
מארק הינהאן (ניצב פיזי) וצ'ארלי הופקינסון (דיבוב) – צ'ארלס דיץ, אביה של לידיה ובעלה המנוח של דיליה, שנאכל על ידי כריש. בנוסף לכך, נעשה שימוש בדמותו של השחקן המקורי, ג'פרי ג'ונס, באמצעים שונים, כולל קטעי ארכיון, תמונות וקטע מונפש המציג את מותה של הדמות. מותה של הדמות נוצר בהשראת אחד מסיוטיו של ברטון.
הפקה > צילומים

צילומי הסרט החלו ב-11 במאי 2023, בלונדון ועליהם הופקד צלם הקולנוע האריס זמברלוקוס; לאחר שנמסר כי יתחילו יממה קודם לכן, ב-10 במאי, אם לא יושפעו על ידי שביתת גילדת התסריטאים של אמריקה. ב-18 במאי 2023, נמסר כי צילומי הסרט מתקיימים במכללת "הנסיכה הלנה" בפרסטון, הרטפורדשייר שבאנגליה. צילומי חוץ התקיימו במזרח קורינת', ורמונט, בו צולמו גם סצנות החוץ של הסרט המקורי. ביולי 2023, הושבתו צילומי הסרט עקב שביתת אמני הטלוויזיה והרדיו. לאחר השבתת צילומי הסרט, הצהיר ברטון כי 99% מצילומי הסרט הושלמו וכי נותרו כ"יומיים" בלבד עד לתום הצילומים. אורטגה זומנה לצילומי השלמה ארבעה ימים לאחר סיום השביתה. ב-16 בנובמבר 2023, לאחר סיום השביתה, נמסר על חידוש צילומי הסרט במלרוז, מסצ'וסטס; צילומי הסרט הסתיימו ב-30 בנובמבר 2024 בוורמונט.
במקור, נמסר כי צילומי הסרט עתידים להתחיל בקיץ 2022.
הפקה > פוסט פרודקשן

במרץ 2024, הצהיר קיטון כי הוא כבר צפה בגרסה ראשונית של הסרט וכי נדרשת עריכה נוספת. בהמשך החודש, דווח ב"הוליווד ריפורטר" כי ג'פרי ג'ונס לא ישוב לגלם את דמותו של צ'ארלס דיץ בסרט, עקב מותה של דמותו. באפריל 2024, הצהירה ג'ינה דייוויס שהיא לא תשוב לגלם את דמותה של ברברה מייטלנד בשל גילה, ואמרה: ”הדמויות שלנו היו תקועות כמו שהן נראו כשהן מתו לנצח, אז עבר זמן-מה.” באוגוסט 2024, אישר ברטון בשנית במהלך ריאיון למגזין "פיפל" שדייוויס ואלק בולדווין לא שבו להפקת סרט ההמשך מכיוון שהזוג מייטלנד לא היו נחוץ לסיפור שרצה לספר, דבר שהוא הודה שהוא אישית לא יכול היה לעשות בשנת 1989 בשל התמקדות העלילה בשלושת דורותיה של משפחת דיץ. ברטון אף הצהיר כי הסרט יסביר את היעדרותם של הזוג מייטלנד בכך שהשתמשו בפרצה שמצאו ב"ספר העזר לנפטר הטרי" על מנת לעזוב את ביתם במהלך התקופה שעברה בין שני הסרטים. בריאיון ל"אנטרטיינמנט ויקלי", הצהיר גוף שטיוטה מוקדמת של התסריט אכן כללה את הזוג מייטלנד, וכי הוא ומילר שוחחו על הרעיון עם ברטון, אבל שלושתם החליטו לבסוף לוותר על הופעת קמאו זו מכיוון שהרגישו ששום טכנולוגיית די-אייג'ינג לא תהיה משכנעת מספיק על מנת לגרום לקהל להאמין שדייוויס ובולדווין לא הזדקנו מאז 1988, בנוסף לתחושתם כי סיפורם של הזוג מייטלנד סופר והחלטתו של ברטון שלא לעשות שום פאן-סרביס. על הפקת האפקטים החזותיים הופקדו המפקחים אנגוס ביקרטון ואלכס ביקנל, ואולפני האפקטים החזותיים "Framestore", ‏"One of Us" ו-"BUF".
הפצה

בכורת הסרט התקיימה במהלך פסטיבל הסרטים של ונציה ה-81 ב-28 באוגוסט 2024, והייתה לסרט הפותח של הפסטיבל. הסרט עלה לאקרנים בהפצת אולפני האחים וורנר ב-6 בספטמבר 2024, והופץ בנוסף להקרנות רגילות גם בפורמטי IMAX,‏ 4DX ו-ScreenX. בפאנל שהתקיים ב-CineEurope במהלך שנת 2024, הודיעו "האחים וורנר" כי הסרט יופץ ברחבי העולם ב-4 בספטמבר 2024, יומיים לפני בכורתו המקומית. בנוסף, נחשף כי עבור קידום ושיווק הסרט תוקצב כ-100 מיליון דולר.
החל מ-8 באוקטובר 2024, הסרט זמין לרכישה דיגיטלית בפריים וידאו, אפל TV פלוס ופלטפורמות נוספות. גרסאות ה-DVD, בלו-ריי ו-4K Ultra HD (מהדורת Steelbook) יהיו זמינות לרכישה החל מ-19 בנובמבר.
ביקורות > בקופות

נכון ל-29 בספטמבר 2024, גרף הסרט 250.1 מיליון דולר בקופות בתי הקולנוע בארצות הברית ובקנדה, ו-103 מיליון דולר בבתי קולנוע זרים ברחבי העולם, בסכום כולל של 374.1 מיליון דולר בסך הכל.
בארצות הברית ובקנדה, הסרט עלה לאקרנים לצד הסרט "The Front Room" והתעתד להכניס 100–110 מיליון דולר מ-4,200 בתי קולנוע בסוף השבוע הפותח שלו. בסופו של דבר הכניס הסרט 42 מיליון דולר ביומו הראשון בבתי הקולנוע, כולל 13 מיליון דולר מהקרנות הטרום-בכורה. בהמשך גרף הסרט 111 מיליון דולר, ורשם את הפתיחה השנייה בגודלה לחודש ספטמבר (שני לסרט האימה "זה"), השנייה בגודלה בקריירה של ברטון (שני לסרט הפנטזיה "אליס בארץ הפלאות"), והפתיחה השלישית בגודלה לשנת 2024 (שלישי לסרטים "דדפול & וולברין" ו"הקול בראש 2"). כ-7.7 מיליון כרטיסים, הנחשבים ל-73% מסך הרווחים בקופות סוף השבוע, הגיעו מהסרט בלבד. רווחי הסרט בסוף השבוע הפותח לעלייתו לאקרנים התעלו על 74 מיליון דולר שהרוויח הסרט המקורי בבתי הקולנוע, ללא הצמדה למדד האינפלציה.
בעולם, הרוויח הסרט 35.4 מיליון דולר מ-69 שווקים בסוף השבוע הראשון לעלייתו לאקרנים. הסרט זכה לפתיחה הגדולה ביותר לחודש ספטמבר בבריטניה (9.6 מיליון דולר), מקסיקו (6.5 מיליון דולר), אוסטרליה (2.6 מיליון דולר), ספרד (2.5 מיליון דולר) ואיטליה (1.7 מיליון דולר).
ביקורות > תגובת הקהל

באתר הביקורות "Rotten Tomatoes", זכה הסרט לציון 77% על בסיס 261 ביקורות, עם דירוג ממוצע של 6.5/10. בקונצנזוס של האתר נכתב כי: ”לפולטרגייסט הערמומי של מייקל קיטון נשאר עוד הרבה "ג'וס" עבור חזרתו המטורפת של טים ברטון, כשהוא נושא אפקטים פרקטיים מקסימים וגאגים מגעילים שמספקים זמן הנאה כיפי.” באתר הביקורות המשוקללות "Metacritic", זכה הסרט לציון 62/100, על בסיס 59 ביקורות, דבר המצביע על ביקורות "חיוביות לרוב". צופים שנשאלו על ידי חברת הסקרים "CinemaScore" העניקו לסרט ציון ממוצע של "B+" בסולם A+ עד F, בניגוד ל-"B" שקיבל הסרט הראשון, בעוד שצופים שנשאלו על ידי "PostTrak" העניקו לסרט ציון חיובי כולל של 81%, ו-68% מהם ענו שהם בהחלט ימליצו עליו לצופים אחרים.
מנולה דארגיס מ"הניו יורק טיימס" כינתה את הסרט "המשך מהנה אבל פחות עוקצני". מרגרט רוארטי ממגזין "The Film" הצהירה כי "יוצר הסרט מצליח ליצור משהו מטורף ומוזר ומשמעותי בדיוק כמו הסרט המקורי", אך מנגד, בביקורת עבור "הגארדיאן", הצהיר זאן ברוקס כי "המהלך של ברטון לנסות להחזיר את קומדיית-האימה משנות ה-80 מעולם הרוחות מלא בתפאורות צעקניות, אך כושל בהוספת עומק למקור."
רפרנסים תרבותיים

בסרט מופיעה סצנת הפלשבק בשחור-לבן המגולל את סיפורם של דלורס וביטלג'וס מפי האחרון באיטלקית, בחירה קולנועית שנחשבה כמחווה לבמאי האיטלקי מריו בבה, שאף מוזכר בשמו במהלך הסרט.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 5 בינואר 2025 | הישג הבוקס-אופיס הקולנועי | "ביטלג'וס ביטלג'וס" | מועמדות |  |
| פרס סטלייט | 26 בינואר 2025 | השחקן הטוב ביותר בסרט קולנוע - קומדיה או מחזמר | מייקל קיטון | מועמדות |  |
| פרס סטלייט | 26 בינואר 2025 | השחקנית הטובה ביותר בסרט קולנוע - קומדיה או מוזיקלי | וינונה ריידר | מועמדות |  |
| פרס סאטורן | 2 בפברואר 2025 | סרט הפנטזיה הטוב ביותר | "ביטלג'וס ביטלג'וס" | זכייה |  |
| פרס סאטורן | 2 בפברואר 2025 | השחקן/ית הצעיר/ה הטוב/ה ביותר בסרט | ג'נה אורטגה | זכייה |  |
| פרס סאטורן | 2 בפברואר 2025 | הפסקול הטוב ביותר | דני אלפמן | זכייה |  |
| פרס סאטורן | 2 בפברואר 2025 | עיצוב התלבושות הטוב ביותר | קולין אטווד | זכייה |  |
| פרס סאטורן | 2 בפברואר 2025 | הבמאי הטוב ביותר | טים ברטון | מועמדות |  |
| פרס סאטורן | 2 בפברואר 2025 | התסריט הטוב ביותר | אלפרד גוף ומיילס מילר | מועמדות |  |
| פרס סאטורן | 2 בפברואר 2025 | השחקן הראשי הטוב ביותר | מייקל קיטון | מועמדות |  |
| פרס סאטורן | 2 בפברואר 2025 | השחקנית הראשית הטובה ביותר | וינונה ריידר | מועמדות |  |
| פרס סאטורן | 2 בפברואר 2025 | שחקן המשנה הטוב ביותר | וילם דפו | מועמדות |  |
| פרס סאטורן | 2 בפברואר 2025 | העריכה הטובה ביותר | ג'יי פריצ'ידני | מועמדות |  |
| פרס סאטורן | 2 בפברואר 2025 | עיצוב ההפקה הטוב ביותר | מאט סקרוטון | מועמדות |  |
| פרס סאטורן | 2 בפברואר 2025 | האיפור הטוב ביותר | ניל סקאנלן, כריסטין בלאנדל ולסה וורנר | מועמדות |  |
| פרס סאטורן | 2 בפברואר 2025 | האפקטים המיוחדים הטובים ביותר | אנגוס ביקרטון, ג'יימס ברנן-קראדוק, ניל סקאנלן וסטפנו פפין | מועמדות |  |
עתיד

כשנשאל על בימוי סרט שלישי פוטנציאלי, הצהיר ברטון: ”בואו נעשה את החשבון... לקח 35 שנה לעשות את זה, אז אני אהיה מעל גיל 100. אני מניח שזה אפשרי עם התקדמות המדע בימים אלו, אבל אני לא חושב כך.”
ביאורים

↑  באנגלית פירוש המילה Juice הוא "מיץ", אך מילה זו גם משמשת לסיומת שמו של ביטלג'וס. מדובר במשחק מילים על שמו של ביטלג'וס, שכן תרגום שמו המילולי הוא "מיץ-חיפושיות"
מיכאל יעקב ישראל

| --- | --- |
 לידה:  1790 רודוס, האימפריה העות'מאנית האימפריה העות'מאנית 
 פטירה:  1857 (בגיל 67 בערך) ט' באייר ה'תרט"ז ירושלים, האימפריה העות'מאנית האימפריה העות'מאנית 
 מקום קבורה:  בית הקברות היהודי בהר הזיתים 
 תקופת הפעילות:  ?–1857 
 אב:  חיים יהודה ישראל 
 צאצאים:  רחמים חיים יהודה ישראל 
 
הרב מיכאל יעקב ישראל (תק"נ – י' באייר ה'תרט"ז; 1790–1856) היה רב ברודוס ובירושלים.